# Ploeneg

Ploeneg :
| An iliz katolik. ||
| Anv gallek (ofisiel) | Plouhinec |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Pontekroaz (betek 2015) Douarnenez (abaoe 2015) |
| Kod kumun | 29197 |
| Kod post | 29780 |
| Maer Amzer gefridi | Yvan Moullec 2020-2026 |
| Etrekumuniezh | Kumuniezh kumunioù Bro ar C'hab |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 3 940 ann. (2020) |
| Stankter | 140 ann./km² |
| Douaroniezh ||
| Daveennoù lec'hiañ | 48° 00′ 51″ Norzh 4° 29′ 11″ Kornôg / 48.01430000, -4.48630000 |
| Uhelderioù | bihanañ 0 m — brasañ 104 m |
| Gorread | 28,05 km² |
| Ploeneg ||
| kemmañ |
Ploeneg a zo ur gumun eus Kerne-Izel e kanton Douarnenez, e departamant Penn-ar-Bed, e Bro ar C'hab e kornôg Breizh. Graet e vez Ploenegerien eus an dud a zo o chom enni.

## An anv

Plouhinec eo an anv ofisiel gallek. Ur gumun all e departamant ar Mor-Bihan a zo anvet Plouhinec ivez e galleg, met Pleheneg e brezhoneg. Lavaret ez eus e oa savet an anv diwar hini sant Winog, met faltazius e vije hervez lod. Dont a rafe kentoc'h eus ploe hag ethin (lann e henvrezhoneg hag e kembraeg), hag an dibenn -eg (evel en anv Banaleg).

## Douaroniezh

* War aod ar Meurvor Atlantel emañ Ploeneg e penn krec'h ur wareg aodoù hag a ya eus Beg ar Raz betek Beg Penmarc'h e Gevred a zo bet graet ar Gammell anezhi. Roc'hellek ha traezhennek tro-ha-tro eo an aod, kornôg-reter dre-vras e reteradur. E Norzh an aod e kaver un antiklinal etre ar mor ha traoñienn ar Gwaien dezhañ ur reteradur kenstur.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Magouri

* Ar Vagouri-kêr "Les petits Korrigans" a ro un tañva d'ar brezhoneg.

## Istor
### Ragistor

* Kavet eo bet roudoù eus obererezh an Den eus ar re goshañ en ur gev war an aod e-kichen kêriadenn Menez-Dregan. 400 000 bloaz 'zo e oa bet enaouet un tan el lec'h-se, da lavaret eo roud koshañ un tan a zo bet kavet en Europa. Nepell eus ar c'hev e weler lec'h uhelañ kab ar Souc'h m'emañ nemorantoù teir zaol-vaen warnañ. Ac'hano e c'heller gwelout kement bag a dremen etre Beg-ar-Raz ha Beg Penmarc'h ken e soñj d'an hendraourien e oa ul lec'h arouezel en amzerioù koshañ.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Perrien, person, ha Kerdreac'h, beleg.

### XX$^{vet}$ kantved
#### Brezel-bed kentañ

* Mervel a reas 235 gwaz eus ar gumun abalamour d'ar brezel, eleze 3,61% ag ar boblañs hervez an niveradeg bet graet e 1911.
* E-touez an dud lazhet, en Emgann Rossignol : François Moullec, ganet e 1894.

#### Eil brezel-bed

* Mervel a reas 105 den ag ar gumun abalamour d'ar brezel.

#### Brezel Korea

* Lazhet e voe ur c’horporal eus ar gumun e Myojang Myon d’ar 6 a viz Here 1952.

#### Brezelioù didrevadennañ
##### Brezel Indez-Sina

* Mervel a reas ur milour eus ar gumun e miz Du 1951 e That Khé en Tonkin er Viêtnam.

##### Brezel Aljeria

* Mervel a reas daou vilour eus ar gumun.

## Monumantoù ha traoù heverk

* An iliz katolik.
* Monumant ar re varv, aozet gant René Quillivic; dilec’hiet e voe d’ar 15 a viz C'hwevrer 2012; luc’hskeudennoù$^,$.
* Plakenn ar besketaerien marvet d’an 1 a viz Ebrel 1917, luc’hskeudenn.

### Bez ar C'hommonwealth e bered ar gumun

| Bro | Niver a vilourion |
| Rouantelezh-Unanet | 1 (aerlu) |
| Hollad | 1 |
Karrnijour e oa. Mervel a reas e-pad an Eil Brezel Bed d'an 19 a viz Kerzu 1942 pa gouezhas e garr-nij Harrow (marilhet K7011) er mor$^,$.

## Gevelliñ

| Bro | Kêr | Abaoe |
| Iwerzhon | Maighean Rátha | 1998 |

## Liammoù diavaez

a vo kavet e Wikimedia Commons.
* (br) Ploeneg war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Geriadur Gregor Rostrenenn
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 49
* ↑ (fr)Memorial Genweb
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Memorial Genweb
* ↑ (fr)Pertes R.A.F Finistère
* ↑ (en)Commonwealth War Graves Commission